જમ્મૂ-કાશ્મીરના લોકોની જીભ પર હંમેશા પાકિસ્તાન જીંદાબાદ અને આઝાદીની માંગણી રહે છે. તેઓ ભારતમાંથી અલગ થઈને પાકિસ્તાન સાથે ભળવાની માંગણી કરતા રહે છે. ભારતના સૈન્ય પર પથ્થર મારો કરે છે. કાશ્મીરીઓ ભારતના બંધારણને માનવાનો પણ ઈનકાર કરે છે. આ મુદ્દે આજે જમ્મુ-કાશ્મીરની વિધાનસભામાંથી રાજ્યના મુખ્યમંત્રી મેહબુબા મુફ્તીએ અલગાવવાદીઓને કડક સંદેશો આપ્યો હતો. મુફ્તીએ આજે આક્રમક વલણ અખત્યાર કરતા કહ્યું હતું કે, જમ્મૂ-કાશ્મીર અને દેશના બંધારણને નથી માનતા તો કોને માનો છો? તમને શું મળવાનું છે? ક્યાંથી મળશે? ત્યાર બાદ મુફ્તીએ પોતે જ જવાબ આપતા કહ્યું હતું કે એ જાણી લો કે જે કંઈ પણ મળશે તે આ દેશ તરફથી જ મળશે બીજે કશે થી કંઈ જ મળવાનું નથી. મેહબુબા મુફ્તીએ વિરોધ પક્ષ પણ નિશાન સાધતા કહ્યું હતું કે, રાજનૈતિક મુદ્દાઓને ધાર્મિક મુદ્દા ના બનાવવામાં આવે.